Alsószentiván Község Önkormányzata Képviselő-testületének
12/2011. (IX. 9.) önkormányzati rendelete 

a szociális ellátásokról szóló 7/2009. (IV. 1.) önkormányzati rendelet módosításáról

Alsószentiván Község Önkormányzata Képviselő-testülete 

a szociális igazgatásról és a szociális ellátásokról szóló 
1993. évi III. törvény 38. § (9) bekezdésében kapott felhatalmazás alapján,

a helyi önkormányzatokról szóló 1990. évi LXV. törvény 

8. § (1) bekezdésében meghatározott feladatkörében eljárva a következőket rendeli el:
1. §
A szociális ellátásokról szóló 7/2009. (IV. 1.) önkormányzati rendelet (a továbbiakban: Szociális rendelet) 6. § (2) bekezdése helyébe a következő rendelkezés lép:

„6. § (2) A képviselő-testület az alábbi hatásköröket a polgármesterre ruházza át: 

a) normatív és helyi lakásfenntartási támogatás,

b) azonnali átmeneti segély,

c) temetési segély,

d) szülési segély megállapítása.”

2. §
A Szociális rendelet a következő 7/A. §-al egészül ki: 
„7/A. §
(1)
Az önkormányzat a helyi lakásfenntartási támogatást a normatív lakásfenntartási támogatás kiegészítéseként nyújtja. 
(2)
A kiegészítésként nyújtott helyi lakásfenntartási támogatásra jogosult az a személy, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegét, és részére megállapított normatív alapú lakásfenntartási támogatás havi összege nem haladja meg a 3.000.-Ft-ot. A kiegészítésként nyújtott helyi lakásfenntartási támogatás összege havi 500.-Ft, melyet egy évre, a normatív lakásfenntartási támogatás időtartamára kell megállapítani. A lakásfenntartási támogatás iránti kérelmet év során folyamatosan a normatív lakásfenntartási támogatással egy időpontban lehet benyújtani. 
(3)
Lakásfenntartási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. Nem állapítható meg támogatás annak, akinek a lakáshasznosításból jövedelme van.
(4)
Meg kell szüntetni a támogatást, ha
a) a jogosult a támogatott lakást értékesíti,

b) a jogosult a támogatott lakásból elköltözik,
c) a jogosult a támogatás megszüntetését kéri,
d) a bérleti-, albérleti szerződése lejárt, vagy
e) a jogosult meghal.
(5)
Amennyiben (4) bekezdésében felsorolt változások valamelyike bekövetkezik, a támogatás folyósításának időtartama alatt, úgy a változás hónapjáró járó támogatás folyósításra kerül, de a támogatás további folyósítását meg kell szüntetni.”
3. §
(1)
Ez a rendelet a kihirdetését követő napon lép hatályba és 2011. szeptember 30-án hatályát veszti. 
(2)
E rendelet rendelkezéseit a 2011. augusztus 31-ét követően benyújtott lakásfenntartási támogatási kérelmek esetén kell alkalmazni. 

Nagy Lajos





Nyikosné Katzenberger Erika

polgármester






       körjegyző


Ez a rendelet a mai napon kihirdetésre került:

Alsószentiván, 2011. szeptember 9.



Nyikosné Katzenberger Erika










       körjegyző
